
ΕΛΛΗΝΙΚΗ ΑΕΡΑΘΛΗΤΙΚΗ ΟΜΟΣΠΟΝΔΙΑ

Πανελλήνιοι Αγώνες Αερομοντελισμού Κατηγορίας Pylon
ΕΝΗΜΕΡΩΤΙΚΟ ΔΕΛΤΙΟ 
Η Ελληνική Αεραθλητική Ομοσπονδία προσκαλεί όλα τα σωματεία μέλη της,  να λάβουν μέρος στους Πανελλήνιους Αγώνες Αερομοντελισμού στις κατηγορίες F3D και Q500 που θα γίνουν στο Μοντελοδρόμιο του Ομίλου Αερομοντελιστών Μελισοχωρίου το Σάββατο και Κυριακή  20 και 21 Μαίου 2006. Οι αγώνες αυτοί προσμετρούν για την αξιολόγηση των σωματείων. 
· Τα σωματεία που επιθυμούν να λάβουν μέρος με αθλητές τους, στους εν λόγω αγώνες, καλούνται να στείλουν συμπληρωμένο το σχετικό έντυπο στον οργανωτή το αργότερο έως την Παρασκευή 12 Μαίου 2006 και ώρα 15:00 . Συμμετοχές πέραν της ημερομηνίας και ώρας αυτής δεν θα γίνονται δεκτές. 
Ακολουθούν όλες οι σχετικές πληροφορίες για τους αγώνες. :

1. Εκδήλωση:

Πανελλήνιοι Αγώνες Αερομοντέλων στις κατηγορίες F3D και Q500. Δεν υπάρχει περιορισμός στον αριθμό των αθλητών που είναι δυνατόν να δηλώσει το κάθε σωματείο.
Θα διεξαχθούν 9 βαθμολογούμενοι γύροι. 
Για να διεξαχθούν οι αγώνες  θα πρέπει στον τεχνικό έλεγχο που προηγείται των αγώνων να έχουν περάσει με επιτυχία τουλάχιστον 5 αθλητές. 
Αθλητής συμπεριλαμβάνεται στην κατάταξη μόνον εφόσον αγωνιστεί, έστω και αν  βαθμολογηθεί  με 0.

Για να προσμετρήσει η συμμετοχή του αθλητή στην ετήσια αξιολόγηση του σωματείου, ο αθλητής θα πρέπει να αγωνιστεί  σε όλους τους προβλεπόμενους για την κατηγορία βαθμολογούμενους γύρους, και η τελική βαθμολογία του να μην είναι 0. 

2. Ημερομηνίες:

Παρασκευή 19 Μαίου 
- Άφιξη
Σάββατο 20 Μαίου 
- Τεχνικός Έλεγχος 


13:00



   Κατηγορία Q500
 (5 γύροι)
14:00



   Κατηγορία F3D 
 (5 γύροι)
17:00
Κυριακή 21 Μαίου 
-  Κατηγορία Q500
  (4 γύροi)
10:00



   Κατηγορία F3D
  (4 γύροι)
13:00

Oποιος αθλητής δεν είναι παρών στον τεχνικό έλεγχο θα αποκλειστεί από την συνέχεια των αγώνων.  Δεν θα γίνονται πτήσεις αγώνων πέραν της 7:30 μμ. Το ωρολόγιο πρόγραμμα είναι δυνατόν να αλλάξει ως προς τον χρόνο έναρξης της κάθε κατηγορίας, αναλόγως με την συμμετοχή αθλητών σε κάθε κατηγορία.
3. Οργανωτής:

Οργανωτής είναι η Ελληνική Αεραθλητική Ομοσπονδία. Την επίβλεψη της διοργάνωσης έχει η Επιτροπή Αερομοντελισμού και την εκτέλεση έχει αναλάβει ο Ομιλος Αερομοντελιστών Μελισοχωρίου. 
4. Χώρος Αγώνων:


Μοντελοδρόμιο Μελισοχωρίου.
5. Αθλητές:

Κάθε αθλητής πρέπει να είναι εγγεγραμμένος στο αθλητικό μητρώο της ΕΛΑΟ και να παρουσιάσει στην διάρκεια του τεχνικού ελέγχου το αθλητικό δελτίο που εκδίδει η ΕΛΑΟ. Κάθε σωματείο εκτός από τους αθλητές, οφείλει να δηλώσει και τον αρχηγό της ομάδας. Αρχηγός Ομάδας είναι δυνατόν να είναι και αθλητής που συμμετέχει στους αγώνες. Είναι δυνατόν επίσης να λάβουν μέρος αθλητές από την Κυπριακή Αεραθλητική Ομοσπονδία στα πλαίσια της διακρατικής αθλητικής συνεργασίας που έχει υπογραφεί μεταξύ των δύο χωρών.
6. Χρονομέτρες:

Ως χρονομέτρες θα επιλεγούν άτομα από αυτά που έχουν ολοκληρώσει την σχετική εκπαίδευση

7. Κανονισμοί Αγώνων
Οι αγώνες θα διεξαχθούν σύμφωνα με τους ισχύοντες αγωνιστικούς κανονισμούς της Διεθνούς Αεροναυτικής Ομοσπονδίας (FAI). Για την κατηγορία Q500 το γενικό τμήμα είναι ίδιο με την κατηγορία F3D. Οι τρέχοντες κανονισμοί υπάρχουν στο Internet, www.fai.org/aeromodelling/.  Μετάφραση τους υπάρχει επίσης στο internet www.elao.gr στο τμήμα του αερομοντελισμού καθώς επίσης και στην γραμματεία του κάθε σωματείου. 
8. Έπαθλα:
Θα απονεμηθούν κύπελλα και αναμνηστικά διπλώματα στους τρεις πρώτους νικητές των αγώνων για την κάθε κατηγορία. Η τελετή απονομής θα γίνει μετά το τέλος της διεξαγωγής των αγώνων. 
9. Συχνότητες:

Επιτρέπεται η χρήση των παρακάτω περιοχών συχνοτήτων :

35, 40, 41, 50, 53 και 72 MHz.



10. Υποβολή Ενστάσεων
Είναι δυνατόν να υποβληθεί ένσταση σύμφωνα με τους αγωνιστικούς κανονισμούς της FAI. Η ένσταση για να συζητηθεί, πρέπει να συνοδεύεται υποχρεωτικά από το ποσό που προβλέπεται από τους Διεθνείς Κανονισμούς, το οποίο θα επιστραφεί στο σωματείο, σε περίπτωση που η ένσταση του γίνει δεκτή. 
Ένσταση είναι δυνατόν να υποβληθεί μόνο από τον αρχηγό της ομάδας, συμμετέχοντος σωματείου. Το σωματείο θεωρείται ότι μετέχει των αγώνων εφόσον αθλητής του, καταρχάς δηλώσει συμμετοχή και παρουσιαστεί  στον τεχνικό έλεγχο. Στην ένσταση θα πρέπει να αναγράφεται το άρθρο του κανονισμού το οποίο παραβιάστηκε.
11. Ασφάλιση
Όλοι οι αθλητές που θα λάβουν μέρος στους αγώνες πρέπει να είναι ασφαλισμένοι για αστική ευθύνη έναντι τρίτων είτε στην ασφάλεια που προσφέρει η ΕΛΑΟ ή σε οποιαδήποτε άλλη ασφαλιστική εταιρία. Στην τελευταία περίπτωση μαζί με την δήλωση συμμετοχής θα πρέπει να κατατεθεί και αντίγραφο του αντίστοιχου ασφαλιστηρίου συμβολαίου.
12. Επικοινωνία:

Θα σταλεί 2ο ενημερωτικό δελτίο την Δευτέρα 15 Μαίου 2006, σε όσα σωματεία έχουν δηλώσει συμμετοχή, με όλες τις τελευταίες πληροφορίες για τον αγώνα. Για οτιδήποτε διευκρίνηση είναι δυνατόν να επικοινωνείτε με fax 210 9649 547 ή email eale@hol.gr 
Για πληροφορίες διαμονής είναι δυνατόν να επικοινωνήσετε με τον Πρόεδρο του Ομίλου κ. Παντελή Νταναβάρα στο τηλέφωνο 6972 921 785.

